ร้านนี้เป็นร้านข้าวห่อไข่ญี่ปุ่น ที่คุณเจ้าของที่ได้ไปเรียนที่ญี่ปุ่น(และได้แฟนสาวคนญี่ปุ่น 555) กลับมาเปิดร้านที่ไทยครับ ตัวร้านตั้งอยู่ในโครงการ Park Lane เอกมัยครับ เอารถมาก็มีที่จอดเยอะพอควร หรือจะเดินจาก BTS เอกมัยมา ก็ไม่ไกลครับ ประมาณ 5 นาที

ร้านตกแต่งสวย โปร่ง สบายตาดีมากครับ โทนร้านจะออกเป็นสีขาวและมีเฟอร์นิเจอร์ไม้ ติดกระจกรอบๆไว้ให้เห็นวิวสบายๆข้างนอกครับ แม้แต่เพดานก็ทำสูงๆ พร้อมตกแต่งแบบเก๋ๆด้วยการเอาไม้มาต่อกันเป็นรูปทรงแปลกๆ จนต้องถ่ายรูปเก็บความแนวมา 555

หลังจากชื่นชมกับบรรยากาศไม่นาน อาหารก็มาเสิร์ฟที่โต๊ะอย่างรวดเร็ว

- ซุปฟักทอง (จำราคาไม่ได้) ซุปเข้มข้น หอม กลมกล่อม กำลังดีครับ ไม่ข้นฟักทอง หรือ ครีมนมเกินไป ทางร้านทำสูตรออกมาได้ลงตัวดีเลยทีเดียว

- ข้าวห่อไข่หน้าหมูทอดซอสเดมิกลาส (220฿) ข้าวห่อไข่จานเบ้ง มาพร้อมหมูทอดชิ้นโต กับซอสเดมิกลาส โดยซอสจะเป็นคล้ายๆซอสเนื้อ(แต่ทำจากหมูนะครับ ใครไม่ทานเนื้อก็ทานได้)ที่หอม รสชาติเข้มข้น ทั้งเปรี้ยว หวาน เค็ม เหมือนซอสหมูทอด แต่ไม่เลี่ยนเท่า และข้าวเป็นข้าวผัดหมูซอสมะเขือ 

สั่งมาเป็นเซ็คพร้อมซุปกับน้ำชารีฟิลครับ โดยเพิ่มเงินอีก 50 บาท สั่งมาแล้วอยากเขกกะโหลกตัวเองมาก เพราะลืมสั่งเป็นไข่ลาวาครับ TT ความฟินเลยหายไปส่วนนึงเลย แต่ก็ขอสารภาพว่ากินไม่หมดครับ 

- ข้าวไข่ลาวาซอสฮายาชิและครีมซอส (จำราคาไม่ได้) จานเบ้งกว่าเดิมครับ เพราะเพิ่มไข่ลาวาอีก 20 บาท ผ่าออกมาทีจะเห็นไข่ข้นๆทะลักออกมายั่วน้ำลายกันเลยทีเดียว โดยร้านนี้ทำซอสฮายาชิจากหมูครับ ใครทานเนื้อก็ทานได้อีกเช่นกัน ตัวซอสหอมอร่อยดีครับ แต่จะเน้นเค็มกับหวานมากกว่าเดมิกลาส และไม่เข้มข้นเท่าครับ ส่วนครีมซอสก็อร่อยเช่นกัน ไม่น่าเชื่อว่าจะเข้ากับข้าวห่อไข่ได้ แต่ครีมซอสร้านนี้ทำออกมาไม่เลี่ยนหรือจืดไปเลย กลมกล่อม ลงตัวกับข้าวและไข่มาก

ขอสารภาพก่อนครับ ว่าข้าวสองจานข้างบนกินไม่หมด เพราะมันเยอะมากกกกกกกกกกก จริงๆ กินได้แค่คนละครึ่งจาน ที่เหลือ ขอแพคไปเป็นข้าวเย็นต่ออีกมื้อ - -

แต่ไม่ว่าท้องจะแน่นจากของคาวเพียงใด เราย่อมมีที่ว่างสำหรับของหวานเกือบทุกครั้ง 555 ดังนั้น จึงมีเมนูพวกนี้ผุดขึ้นมาด้วยครับ

- Sweet Potato Mont Blanc (110฿) เป็นทาร์ตคัสตาร์ดและมันม่วงญี่ปุ่น เนื้อคัสตาร์ดและมัน เนื้อเบาและเนียนมาก เข้าปากที สัมผัสเนื้อนุ่มๆได้ ก่อนจะละลายในปาก และที่สำคัญ หวานลงตัวมาก ไม่หวานจนเลื่อน ไม่จืดจนกร่อย ชอบมากครับ 

- Coffee Jelly Latte (90฿) สำหรับกาแฟ ถือว่ารสชาติโอเคครับ ตามมาตรฐานกาแฟราคาประมาณ 100 บาท แต่ยังไม่ค่อยโดดเด่นอะไรเท่าไหร่

ซัดกันเต็มเหนี่ยว หมดไปกะคุณพี่สาว รวม 800 กว่าเลยทีเดียว แต่รวมสองมื้อ เพราะต้องห่อกลับไปกินต่อที่บ้าน 555

สำหรับบริการ มี พนง ผู้ชายคนนึง บริการดีมาก ส่วนคนอื่น อาจต้องปรับหน่อยครับ ไม่ถึงกับแย่เกินไป แต่ยังรู้สึกว่าน่าจะดีกว่านี้

สรุป ร้านนี้ ขอให้ 5 ดาวไปเลยครับ ทั้งบรรยากาศ รสชาติ และความเร็ว แต่ถ้ากินไม่จุ ควรสั่งข้าวจานเดียวมาแบ่งนะครับ เพราะเยอะจริงๆ หรือ ถ้าใครจะมานั่งชิวๆ ดื่มกาแฟ ทานเค้ก ในร้านบรรยากาศดีๆ ก็ขอแนะนำเลยครับ